kardosdrur/scandi-wiki huggingface dataset:
Grasten

Grasten er en bebyggelse, beliggende på den sydvestligste del af Thurø i Sydfynske Øhav, Svendborg Kommune.

Fra Grasten kan der fra maj til september sejles med veteranfærgen M/S Helge til Valdemars Slot, Troense og Vindebyøre på Tåsinge, samt Christiansminde og Svendborg på Fyn.

Referencer

Eksterne henvisninger 
 Kommuneplan 

Thurø
Byer i Svendborg Kommune
Hohenfelde (Steinburg)

Hohenfelde er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Hohenfelde ligger på en udløber af Geesten mellem Hohenfelder-/Breitenburgermoor og Glindes-/Bokelsessermoor. Ud over Hohenfelde ligger landsbyerne og bebyggelserne Niederreihe, Dauenhof, Glindesmoor, Glindhof, Espe, Halenbrook, Helle, Hörn, Kirchmoor, Oberreihe, Taterbusch, Uhlenflucht og Wisch i Kommunen, Motorvejen A23, mellem Itzehoe og Elmshorn går gennem kommunen . Vandløbene Kremper Au og Horstgraben løber gennem kommunen. Der går en cykelrute mellem Hohenfelde og Horst.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Battle of the Bastards

Battle of the Bastards er det niende afsnit af sjette sæson i serien Game of Thrones, hvor Jon Snow og Sansa Stark står overfor Ramsay Bolton i Winterfell. Daenerys Targaryen går til modangreb på sine fjender. Theon og Yara ankommer i Meereen.

Eksterne kilder/henvisninger 
Seriens danske websted

Episoder af Game of Thrones
The Winds of Winter

The Winds of Winter (Dansk: Vinters vinde) er det tiende og sidste afsnit af sjette sæson i serien Game of Thrones. Afsnittet har samme navn som den endnu uudgivede sjette roman i serien A Song of Ice and Fire.

Plot
Cersei og Loras Tyrell står for retten. Daenerys forbereder at sætte sejl for Westeros. Davos konfronterer Melisandre. Sam og Gilly ankommer i Oldtown. Bran opdager en gammel hemmelighed. Lord Frey har en ubuden gæst.

Eksterne kilder/henvisninger 
Seriens danske websted

Episoder af Game of Thrones
Brydning under sommer-OL 2016 - 75 kg græsk-romersk stil (herrer)

Brydning i 75 kg græsk-romersk stil for herrer under Sommer-OL 2016 fandt sted den 14. august 2016.

Medaljefordeling

Turneringsformat 
 
Ud fra kvalifikationen var det muligt, at der kunne være op til 19 deltagere i konkurrencen. Derfor var der behov for afvikling af tre kvalifikationskampe inden der kunne overgås til det traditionelle elimineringssystem hvor de 16 tilbageværende brydere mødtes to og to efter lodtrækning.  Elimineringskampene fortsætter indtil der er fundet de to brydere, som skal mødes i finalen og så derfor skal kæmpe om guldmedaljen. 
Alle brydere der, på et eller andet tidspunkt, havde mødt en af de to finalister gik herefter til opsamlingsrunderne, hvor der igen blev kæmpet efter elimineringsprincippet.  Opsamlingsrunderne var afsluttet da der kun var to brydere tilbage. Disse brydere mødte herefter de to tabere af semifinalerne og de to vindere af disse to ”opsamlingssemifinaler” blev tildelt bronzemedaljer.

Resultater

Øverste halvdel

Nederste halvdel

Opsamling

Bronzemedaljekampe

Finalen

Referencer

Eksterne henvisninger 
http://doc.rero.ch/record/256687/files/Olympic_Sport_Explanatory_Guide_Wrestling.pdf
https://unitedworldwrestling.org/sites/default/files/media/document/qualification_system_a.pdf

75 kg græsk-romersk stil (herrer)
Martin Lundström

Bo Hilding Martin Lundström (født 30. maj 1918, død 30. juni 2016) var en svensk langrendsløber, der vandt medaljer ved to olympiske vinterlege.

Martin Lundström begyndte at stå på ski som barn, og i 1941 vandt han sin første seniorkonkurrence. I 1943 fik han sit gennembrud i en holdkonkurrence, hvor havde hurtigste tid foran blandt andet holdkammeraten Nils Karlsson ("Mora-Nisse"). 

Ved vinter-OL 1948 fik han sit internationale gennembrud, da han vandt han guld i 18 km langrend med et halvt minuts forspring til landsmanden Nils Östensson på andenpladsen. Han løb desuden fjerdeturen for svenskerne, der vandt guld i 4×10 km stafet i suveræn stil, næsten ni minutter foran de finske sølvmedaljevindere. Lunström havde langsomste tid af svenskerne, men han tog sig undervejs tid til give sine ski ny voks på.

I 1950 var han med til at vinde VM-guld i 4×10 km stafet.

Ved vinter-OL 1952 deltog han kun i 4×10 km stafet, hvor han var med til at hente bronze til Sverige, denne gang som bedste svensker på sin fjerdetur.

I sit store år, 1948, vandt Lundström også 18 km-løbet på Holmenkollen. I de følgende år skruede han ned for karrieren på grund af et skrøbeligt helbred, men ikke desto mindre hørte han til den svenske elite helt frem til 1957. I perioden 1941–1957 deltog han i 260 løb og vandt omtrent en tredjedel heraf. Blandt andet vandt han seks svenske mesterskaber, deraf tre individuelt.

Han fortsatte dog længe med at stå på ski, blandt andet ved veteran-VM, hvor han i perioden 198–2001 vandt 33 guldmedaljer (27 individuelle), den sidste som 80-årig i 1999.

I sin erhvervskarriere arbejdede Lindström først inden for skovbrug. Efter afslutningen af elitesportskarrieren havde han eget firma, "Martins vapen och sport" 1962–1983, og han var formand i IFK Umeå 1959–1976. Desuden var han aktiv i lokalpolitik i Umeå.

Referencer

Eksterne henvisninger 

Langrendsløbere fra Sverige
Deltagere for Sverige ved vinter-OL 1948
Deltagere for Sverige ved vinter-OL 1952
Olympiske mestre fra Sverige
Olympiske bronzemedaljevindere fra Sverige
Medaljevindere ved vinter-OL 1948
Medaljevindere ved vinter-OL 1952
Andreas Alm

Gert Andreas Alm (født den 19. juni 1973, i Gällivare og opvokset i Eskilstuna) er en tidligere svensk fodboldspiller og træner. 

Alm er pr. 2021 cheftræner for den danske superligaklub OB og har tidligere været cheftræner for bl.a Vejle Boldklub (2016-17) og Eskilstuna City og AIK.

Referencer 

Fodboldspillere fra Sverige
Fodboldtrænere fra Sverige
Fodboldspillere fra Hammarby IF
Fodboldspillere fra Kongsvinger IL
Fodboldspillere fra AIK Fotboll
Fodboldspillere fra IFK Norrköping
Fodboldspillere fra Eskilstuna City FK
Fodboldtrænere fra Eskilstuna City FK
Fodboldtrænere fra AIK Fotboll
Fodboldtrænere fra Vejle Boldklub
Grevbäcks distrikt

Grevbäcks distrikt er et folkebogføringsdistrikt i Hjo kommun. Det ligger i Västergötland og Västra Götalands län i Sverige.

Distriktet ligger ved Vätterns vestbred. Det ligger nord for Hjo distrikt.

Distriktet blev oprettet den 1. januar 2016, og det består af det tidligere Grevbäcks Sogn (Grevbäcks socken). Geografisk har området den samme udstrækning, som Grevbäcks Menighed (Grevbäcks församling) havde ved årsskiftet 1999/2000.

Folkebogføringsdistrikter i Västra Götalands län
Breviks distrikt

Breviks distrikt er et folkebogføringsdistrikt i Karlsborgs kommun. Det ligger i Västergötland og Västra Götalands län i Sverige.

Distriktet ligger ved Vätterns vestbred, og det ligger nord for Grevbäcks distrikt (i Hjo kommun).

Distriktet ligger noget syd for Karlsborg, der er Karlsborg Kommunes hovedby, og det ligger lige syd for Mölltorps distrikt,

Distriktet blev oprettet den 1. januar 2016, og det består af det tidligere Breviks Sogn (Breviks socken). Geografisk har området den samme udstrækning, som Breviks Menighed (Breviks församling) havde ved årsskiftet 1999/2000.

Folkebogføringsdistrikter i Västra Götalands län
Eik Dahl Bidstrup

Eik Dahl Bidstrup (født 5. november 1974) er en dansk politiker som fra 2014 til 2021 var borgmester i Dragør Kommune, valgt for Venstre.

Han er gift med Kezia Cammila Bidstrup, som han har 3 børn med.

3. marts 2021 meddelte Bidstrup, at han ville stoppe som borgmester pr. 1. juni samme år for at tiltræde som formand for fagforeningen Krifa. 23. marts valgte et flertal i byrådet i Dragør Kommune partifællen Helle Barth som ny borgmester.

Noter 

Borgmestre i Danmark 2018-2021
Borgmestre fra Venstre
Undenäs distrikt

Undenäs distrikt er et folkebogføringsdistrikt i Karlsborgs kommun. Det ligger i Västergötland og Västra Götalands län i Sverige.

Distriktet ligger længst mod nord i Karlsborgs Kommune.

Mod vest grænser distriktet op til Töreboda kommun (Älgarås distrikt, Töreboda distrikt, Halna distrikt, søen Viken og Beatebergs distrikt). Mod syd grænser distriktet op til den øvrige del af Karlsborgs Kommune (Mölltorps distrikt og Karlsborgs distrikt med kommunens hovedby Karlsborg ).

Mod øst ligger Vätterns vestbred. Mod nord ligger Askersunds kommun (Hammars distrikt), Laxå kommun (Tiveds distrikt) og søen Unden.

Distriktet blev oprettet den 1. januar 2016, og det består af det tidligere Undenäs Sogn (Undenäs socken). Geografisk har området den samme udstrækning, som Undenäs Menighed (Undenäs församling) havde ved årsskiftet 1999/2000.

Folkebogføringsdistrikter i Västra Götalands län
Lerklining

Lerklining er et komposit byggemateriale, der bruges til at lave mure, hvor et vævet skelet af træ, ofte af pileflet bliver klinet med en klæbrig blanding, der som regel består af våd jord, ler, sand, dyremøg og strå. Lerklining har været brugt i 6000 år og er stadig en vigtig byggeteknik i mange dele af verden. Mange historiske bygninger har lerklining som en del af konstruktionen, og teknikken er igen blevet populær som en del af bæredygtigt byggeri.

Lerklinede bygninger kan bruges arkæologisk, idet de ofte indeholder spor af frø, aftryk af planter og plantedele samt aftryk af dyr, mennesker og værktøj.

Konstruktion 

Pileflet er tynde grene, hele eller flækkede, der væves ind mellem lodrette stager. Det kan være i løse paneler eller fast forankret i  bindingsværk, hvor det fylder op imellem bjælkerne, eller det kan være som en hel væg.

Lerkliningen er fremstillet af binder, aggregater og forstærkning. 

Bindere holder blandingen sammen med ler, kalk, kalkstøv eller kalkstensstøv. 

Aggregatet giver blandingen den rette konsistens og stabilitet med jord, sand, knust kalk og knuste sten. 

Forstærkningen kan være strå, fæhår, halm eller andre fibre, der holder lerkliningen sammen, samtidig med at den styrer, hvor meget den trække sig sammen, når blandingen tørrer og giver fleksibilitet. Lerkliningsmassen kan blandes med hånden, ved at ælte det med fødderne af mennesker eller dyr, eller mekanisk med en cementmixer. Det bliver kastet på pileflettet og får lov at tørre. Ofte er der brug for flere lag, eller det kan sluttes af med en finere blanding, hvis det skal kalkes. Det gør lerkliningen  resistent overfor regn.

Processen mindre om teknikken i moderne arkitektur, hvor en bræddevæg bliver dækket af puds for at skabe en jævn overflade til at male eller tapetsere på. Både til vægge og lofter. I nogle områder er denne teknik  erstattet af gipsplader.

Historie 

Lerklining kendes fra yngre stenalder. Teknikken var almindelig i huse i båndkeramisk og rössenkultur i Centraleuropa, men blev også anvendt i det vestlige Asien (eksempelvis iÇatalhöyük, Shillourokambos) samt i Nordamerika (mississippikulturen) og i Sydamerika (Brasilien). Der er fundet rester af lerklining fra forhistoriske kulturer på næsten alle kontinenter. En videnskabelige artikel om særligt engelsk arkitektur har fundet frem til, at raffininmentet af lerkliningen i høj grad er afhængig af de typer bindingsværk, som den indgår som en del af.

I middelalderen brugte man i lerklining i stor udstrækning. I flere omgange blev bulhuse forbudt, da de brugte for meget træ, og man foretrak lerklinede bindingsværkshuse i stedet.

I Afrika er lerklining almindelig i traditionelle huse hos Ashanti-folket. Lerklining bruges fortsat mange steder i mindre udviklede lande, som en billig måde at opføre bygninger på.

Galleri

Referencer

Eksterne henvisninger 

Byggematerialer
Murværk
Patrick B. Rasmussen

Patrick Brøsted Rasmussen (født den 26. juni 1996) er en dansk fodboldspiller, som har spillet for den danske 1. divisions klub Vejle Boldklub.

Referencer 

Fodboldspillere fra Vejle Boldklub
Ole Bisp Rasmussen

Ole Bisp Rasmussen (født den 18. juni 1996) er en dansk fodboldspiller, som lige nu ikke har nogen klub. Han har dog spillet hele sin professionelle karriere i den danske 1. divisions klub Vejle Boldklub, men fik ophævet sin kontrakt med klubben 30. januar 2017 på grund af en længerevarende skade.

Referencer 

Fodboldspillere fra Vejle Boldklub
Casper Bruun

Casper Bruun (født 28. september 1997) er en dansk fodboldspiller.

Han er vokset op i den den danske 1. divisions klub Vejle Boldklub, men fik ophævet sin kontrakt med klubben d. 30. januar 2017.

Herefter skrev han under på en to-årig kontrakt med FK Utenis Utena i Litauen, så han er på kontrakt der til udgangen af 2018.

Referencer

Eksterne henvisninger 
 

Fodboldspillere fra Vejle Boldklub
Oliver Drost

Oliver Vugrin Drost (født den 4. november 1995) er en dansk fodboldspiller, der spiller for FC Helsingør.

Karriere

B.93 
Seks måneder inden Oliver Drost blev seniorspiller, skiftede han til B.93 i opstarten til forårssæsonen 2014, hvor han indgik i seniortruppen og straks debuterede i 2. division.

Det blev til 67 kampe og 25 mål for den tidligere mesterklub på Østerbro, der i perioden med Oliver Drost spillede i 2. division. Drost sluttede med 13 mål i kun 12 kampe og flere bemærkelsesværdige præstationer i foråret 2016, hvor B.93 vandt nedrykningsspillet foran klubber som Avarta og Odder.

Vejle Boldklub 
De præstationer blev bemærket i Vejle Boldklub, som den 5. juli 2016 skrev kontrakt med den dengang 20-årige offensivspiller. Kontraktens var gældende til sommeren 2018.

Han debuterede mod OB i DBU Pokalen den 7. september 2016. OB vandt 4-0, og Drost blev indskiftet i stedet for Adriel d’Avila Ba Loua i det 62. minut ved stillingen 0-3 og var tæt på at prikke en reducering ind kort efter. Fire dage senere fik Drost den første startplads for VB, da han spillede de første 64 minutter af hjemmekampen mod HB Køge. 

Hans første halvsæson i Vejle Boldklub blev dog spoleret af skader, og ved årsskiftet havde han således kun spillet fem kampe for klubben.

AC Horsens 
Han skiftede den 31. august 2017 til AC Horsens på en lejeaftale gældende for den resterende del af 2017. Et halvt år senere købte AC Horsens ham.

Landsholdskarriere 
Drost debuterede på det danske U/19-landshold i februar 2014, da han blev indskiftet i en venskabskamp mod Norge. Det er i alt blevet til tre ungdomslandskampe under DBU, hvor Drost debuterede på U/20-landsholdet mod Italien få måneder inden skiftet til Nørreskoven.

Privat 
Oliver Drosts far er fra Kroatien. Derfra stammer hans ikke helt danske mellemnavn Vugrin. Hans fætter er fodboldspilleren Emil Berggreen, der spillede ungdomsfodbold i FC Nordsjælland, inden han som senior kom til Brønshøj Boldklub og for alvor slog igennem i Hobro IK. Bergreen spiller i dag i FC Twente.

Referencer

Eksterne henvisninger 
Oliver Drost på Transfermarkt

Fodboldspillere fra Danmark
Fodboldspillere fra B.93
Fodboldspillere fra Vejle Boldklub
Fodboldspillere fra AC Horsens
Horst (Holsten)

Horst er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Horst ligger ved motorvejen A23 mellem Itzehoe og Elmshorn og ved jernbanen mellem Hamborg og Kiel.

Vandløbene Schwarzwasser og Horstgraben løber gennem kommunen.

I kommunen ligger ud over Horst, landsbyerne og bebyggelserne Fiefhusen, Hackelshörn, Hahnenkamp, Heisterende, Hinterm Holz, Horstheide, Horstmoor, Horstmühle, Horstreihe, Lindenkamp, Lüningshof, Moordiek, Schloburg og Schönmoor.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Triatlon under sommer-OL 2016 - Triatlon (herrer)

Triatlon for herrer under Sommer-OL 2016 vil finde sted den 18. august 2016.

Medaljefordeling

Turneringsformat 
Triatlonkonkurrencen blev afviklet med en samlet start, hvor der ud fra kvalifikationen kunne være op til 55 deltagere i konkurrencen. Konkurrencen var over en distance på 1,5 km svømning, 40 km cykling og 10 km løb. Svømningen var én enkelt omgang på en bane, markeret med bøjer, ud fra Copacabana, Cyklingen blev afviklet på en 5 km rundstrækning, der skulle gennemkøres otte gange mens løbet afviklet på en 2,5 km rundstrækning, der skulle løbes fire gange. Efter svømningen og mellem cyklingen og løbet skulle deltagerne gennem en skiftezone, hvor tøj og sko skulle skiftes inden næste del-disciplin kunne påbegyndes.

Resultater

Referencer

Eksterne henvisninger 
http://doc.rero.ch/record/256687/files/Olympic_Sport_Explanatory_Guide_Triathlon.pdf
https://www.rio2016.com/en/triathlon 
http://www.triathlon.org/uploads/docs/2014-02_-_Rio_2016_-_Qualification_System_-_FINAL_-_Triathlon_-_EN_-_IOC_Comments.pdf

Triatlon (herrer)
Triatlon under sommer-OL 2016

Triatlon under Sommer-OL 2016 fandt sted den 18. august og 20. august 2016.

Medaljefordeling

Tidsplan

Turneringsformat 
Triatlonkonkurrencerne blev afviklet både for damer og mænd med samlet start, hvor der ud fra kvalifikationen kunne være op til 55 deltagere i hver af de to konkurrencer. Hver konkurrence var over en distance på 1,5 km svømning, 40 km cykling og 10 km løb. Svømningen var én enkelt omgang på en bane, markeret med bøjer, ud fra Copacabana, Cyklingen blev afviklet på en 5 km rundstrækning, der skulle gennemkøres otte gange mens løbet afviklet på en 2,5 km rundstrækning, der skulle løbes fire gange. Efter svømningen og mellem cyklingen og løbet skulle deltagerne gennem en skiftezone, hvor tøj og sko skulle skiftes inden næste del-disciplin kunne påbegyndes.

Den olympiske turnering

Damer

Herrer

Referencer

Eksterne henvisninger 
http://doc.rero.ch/record/256687/files/Olympic_Sport_Explanatory_Guide_Triathlon.pdf
https://www.rio2016.com/en/triathlon 
http://www.triathlon.org/uploads/docs/2014-02_-_Rio_2016_-_Qualification_System_-_FINAL_-_Triathlon_-_EN_-_IOC_Comments.pdf
Barnstaple Castle

Barnstaple Castle var en borg, der lå tæt ved det nuværende centrum i byen Barnstaple i Devon i Sydengland. Da den blev bygget, var den den vestlige del af den befæstede by, og derfra var der et godt overblik over byen og de vigtige floder.

Historie 
Den første borg var af træ og opført i 1000-tallet af Geoffrey de Mowbray, der var biskop af Coutances. Han fik flere huse og bygninger revet ned for at gøre plads til borgen. Juhel af Totnes (Judhael) boede senere på borgen og etablerede kloster lige uden for murene. Borgens første stenbygning blev sandsynligvis opført af Henry de Tracey, der var en af kong Stefan af Englands trofaste støtter. I 1228 fik Devons sheriff reduceret murenes højde til 3 m. Omkring tidspunktet for den sidste Henry de Tracey i 1274, var fæstningen allerede begyndt at forfalde. Mange af stenene fra borgen blev brugt til at opføre andre bygninger, og i 1326 var den en ruin. De resterende mure væltede under en storm i 1601. I dag er der kun tre motter tilbage.

Se også  
 Liste over borge og slotte i England

Yderligere læsning 
Oliver, Bruce W. The Castle of Barnstaple, Transactions of the Devon Association, vol. 60, (1928) pp.217-223.

Referencer 

Slotte i Devon
Borgruiner i Storbritannien
Paul Reubens

Paul Reubens (født Paul Rubenfeld 27. august 1952, død 30. juli 2023) var en amerikansk skuespiller, kendt for rollen som Pee-wee Herman.

Filmografi 
Pee-wee's Big Holiday (2016)
Accidental Love (2015)
Life During Wartime (2009)
Blow (2001)
Mystery Men (1999)
Matilda (1996)
Buffy the Vampire Slayer (1992)
Tilbage til virkeligheden (1986)
Pee-wee's Big Adventure (1985)

Eksterne henvisninger 

 
 

Skuespillere fra New York
Hidrosadenitis suppurativa

Hidrosadenitis suppurativa (HS) er en ofte overset kronisk hudsygdom, som er karakteriseret af ved gentagne udbrud af klynger af abscesser eller bylder. Udbruddet forekommer oftest i regioner med apokrine svedkirtler, såsom underarme, under brysterne, inderlår, lysken og ballerne.

HS er ikke smitbar og menes at være af autoimmun karakter. Indikationer tyder på at sygdommen er arvelig.

HS opstår typisk kort efter pubertetsperioden og synes at være hyppigst blandt kvinder. Omtrent 1-4 % af den voksne befolkning lider af HS på verdensplan (1:1600 til 1:24). Trods sygdommens hyppighed går mange med HS i stilhed og er intetanende om deres diagnose eller dens behandlingsmuligheder..

Referencer 

Hudsygdomme
Badstuen

Badstuen har flere betydninger:

 Badstuen (Frederiksborg Slot) – en badstue i Frederiksborg Slotshave, opført 1580 af Frederik 2.
 Badstuen (Odense) – en tidligere badstue og nuværende skole i Odense
 Badstuen (Skeby) – en bebyggelse i Skeby Sogn

Se også 
 Tuesens Badstue - en tidligere badstue i Næstved
Christian Kudsk

Christian Kudsk Mortensen (født den 9. januar 1998) er en dansk fodboldspiller, der spiller for den danske 1. divisions klub Thisted FC. Han er udlejet fra Vejle Boldklub.

Kudsk er en venstrebenet kantspiller, der kan benyttes i begge sider af banen. 

Christian Kudskhar á to omgange underskrevet kontrakter med VB. Den seneste signatur satte han i september 2015, da han forlængede aftalen med klubben frem til sommeren 2018 – og dermed et år ind i tiden som seniorspiller.

Karriere

Ungdom 
Kudsk begyndte at spille fodbold i FC Midtjylland-samarbejdsklubben Sunds IF og via Ikast FS kom han til FC Midtjylland. Her spillede han til og med tiden som U15-spiller, indtil han skiftede til Vejle Boldklub i sommeren 2013. Den unge offensivspiller spillede sig straks på VB’s U17-Ligahold, hvor han i de kommende to sæsoner var en profileret spiller.

Vejle Boldklub 
Allerede som U17-Ligaspiller i Vejle Boldklub kom Christian Kudsk ind omkring klubbens 1. divisionshold. I februar 2015 spillede han de sidste 30 minutter af en træningskamp mod Brabrand IF. Cheftræner Klebér Saarenpää gav debut til Kudsk i forårsturneringens sidste kamp mod Brønshøj på Vejle Stadion den 6. juni. Kudsk, der var bare 17 år, 4 måneder og 28 dage, kom på banen for Jacob ”Taz” Sørensen i det 71. minut og leverede et optimistisk indhop med godt udfordrende spil i sejren på 2-0.

I den efterfølgende halvsæson blev det til startpladser i pokalkampene mod Middelfart og Hobro IK, mens han fik et par indhop i 1. division. Den første startplads i 1. division gav en anden svensk cheftræner i Nørreskoven, Andreas Alm, den lille kantspiller, da Vejle Boldklub den 28. juli 2016 spillede 0-0 mod FC Roskilde i Nørreskoven. Kudsk havde scoret sit første mål for VB den 16. maj 2016, da han med ti minutter igen scorede sejrsmålet til 2-1 på udebane mod Næstved.

Christian Kudsk spillede i løbet af efteråret 2016 11 kampe for VB 1. division. Syv af kampene var fra start. Han scorede tre mål – alle mod Nykøbing FC. To af dem i udekampen på Sydhavsøerne den 1. december, hvor Kudsk trods et kort indhop på 25 minutter scorede to hurtige mål til 2-3 og 3-3 i det sene nederlag på 3-4.

Han blev rykket permanent op i Vejle Boldklubs A-trup den 1. januar 2017.

International karriere 
Kudsk debuterede på ungdomslandsholdet, da han den 10. oktober 2013 begyndte på banen i Nykøbing Falster Idrætspark mod Østrig for det danske U/16-landshold. Senere spillede han på U/17-, U/18-, og U/19-landsholdet og stod med udgangen af 2016 noteret for 18 ungdomslandskampe og 4 mål. Især på U/19-landsholdet blev han en vigtig spiller i efteråret 2016, da danskerne forsøgte at spille sig videre i EM-kvalifikationen.

Referencer

Eksterne henvisninger 
 

Fodboldspillere fra Danmark
Fodboldspillere fra Sunds IF
Fodboldspillere fra FC Midtjylland
Fodboldspillere fra Vejle Boldklub
Ascot Gold Cup

Ascot Gold Cup er et britisk hestevæddeløb for gruppe 1 galopheste. Hestene skal løbe 4.023 meter, og de skal minimum være fire år gamle.

Løbet blev afholdt første gang i 1807, og er det mest prestigefyldte stayerløb (løb over lang distance) i Storbritannien. Det afholdes hvert år i juni måned på Ascot Racecourse, under overværelse af regenten.

Eksterne henvisninger 
 horseracingintfed.com – International Federation of Horseracing Authorities – Gold Cup (2016).

Etableret i 1807
Galopsport
Berkshire
Hestevæddeløb